Kamu bisa jelasin ke aku soal Sri Adiningsih dalam bahasa jawa?

Dr. Sri Adiningsih () ya iku ékonom lan dhosèn Fakultas Ékonomi Universitas Gadjah Mada kang njabat minangka anggota Dewan Pertimbangan Présidhèn wiwit 19 Januari 2015. Dhèwèké tau ditunjuk dadi anggota Tim Ahli Panitia Ad hoc MPR taun 2001 lan candhaké pinilih dadi Sekretaris Komisi Konstitusi. Sri Adiningsih ya iku alumnus paling apik Cum Laude Fakultas Ékonomi Universitas Gadjah Mada Yogyakarta. Taun 1989, Sri kasil éntuk gelar Master of Science (MSc) saka University of Illinois Amérika lan ing tanggal 15 Oktober 1996, ing universitas kang padha, dhèwèké éntuk gelar Dhoktor babagan ékonomi. Sawisé éntuk gelar dhoktor mau, dhèwèké dadi dhosèn Pascasarjana UGM. Candhake dadi Kepala Pusat Studi Ékonomi Asia Pasifik UGM. Sri uga dipercaya minangka Adviser/Principal Economist at Exim Securities (1997), anggota tim ahli penyiapan materi GBHN babagan Wanhankamnas taun 1998, lan anggota OMBUDSMAN Badan Penyehatan Perbankan Nasional (BPPN) wiwit 1999 lan dadi Tim Ahli Panitia Ad hoc Majelis Permusyawaratan Rakyat (MPR) ing taun 2001. Pencapaian kang luar biyasa jalaran Sri Adiningsih saka kulawarga prasaja lan ngandhalake toko klonthonge ibune minangka redana urip sawisé bapake Daswandi tilar donya. Ing tanggal 19 Januari 2015, dhèwèké dipilih déning Présidhèn Joko Widodo dadi salah sijiné anggota Dewan Pertimbangan Présidhèn (Wantimpres).